Guaita
Guaita yoki Prima Torre (italyancha: Guaita, Prima Torre) — Titano togʻidagi San-Marino minoralaridan biri. Italyanchadan tarjima qilinganda Birinchi minora degan maʼnoni anglatadi. Mashhur uchta minoradan birinchi boʻlib XI-asrda qurilgan, bir muncha vaqt qamoqxona sifatida ishlatilgan. Minorada bir necha bor (1475, 1481, 1502, 1549, 1615, 1623) qoʻshimcha qurilishlar va qayta qurilishlar amalga oshirildi, koʻpincha qal’a sifatida mamlakat aholisiga xizmat qildi. Minoraning tuzilishi ikki devor halqasidan iborat. Ichki halqa 1970-yilgacha qamoqxona boʻlib xizmat qilgan, garchi odatda muddat bir necha oy bilan cheklangan boʻlsa ham. Bugungi kunda minora mamlakatning mashhur sayyohlik joylaridan biri hisoblanadi. Undan siz San-Marinoning goʻzal manzaralarini kuzatishingiz mumkin, shuningdek, Italiya yerlari ham koʻrinadi. Janub minorasida Avliyo Barbara sharafiga qurbongohi boʻlgan kichik katolik ibodatxona (italyancha: Cappella di Santa Barbara) joylashgan.